103. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 40160 της 16/25 Αυγ. 1979 (ΦΕΚ Β΄ 709) Περί προϋποθέσεων και όρων στεγάσεως και σιτίσεως των παρακολουθούντων προγράμματα Μαθητείας στις εκπαιδευτικές μονάδες του ΟΑΕΔ. Έχοντες υπόψη: 1.Τις διατάξεις του Ν.Δ. 212/1969 «περί οργανώσεως και διοικήσεως του Οργανισμού Απασχολήσεως Εργατικού Δυναμικού». 2.Τις διατάξεις του άρθρ.7 του Νόμ. 709/1977 «περί καθιερώσεως κινήτρων επαγγελματικής καταρτίσεως εργατικού δυναμικού και ρυθμίσεως συναφών θεμάτων» 3.Την απόφασή μας αριθ. 20743/260/13.9.1978 «περί καθορισμού προϋποθέσεων και όρων στεγάσεως και σιτίσεως των παρακολουθούντων προγράμματα Μαθητείας στις εκπαιδευτικές μονάδες του ΟΑΕΔ». 4.Την πρόταση του Δ.Σ. του ΟΑΕΔ για τροποποίηση της ανωτέρω αποφάσεώς μας (απόφαση 289 της 5.6.1979, έγγραφο 76452/19.6.1979), αποφασίζουμε: Τροποποιώντας την απόφασή μας 20743/260/ 13.9.1978, ανακαθορίζουμε τις προϋποθέσεις και τους όρους παροχής υπηρεσιών στεγάσεως και σιτίσεως στους παρακολουθούντες προγράμματα Μαθητείας στις εκπαιδευτικές μονάδες του ΟΑΕΔ, ως εξής: 1.Στα Οικοτροφεία του Οργανισμού στεγάζονται και σιτίζονται: α)Όλοι οι πρωτοετείς μαθητές-μαθήτριες, συμπεριλαμβανομένων και των απορριφθέντων στην ίδια τάξη εξαιτίας απουσιών οφειλομένων αποδεδειγμένα σε λόγους υγείας, υπό την προϋπόθεση ότι: 1)Η κατοικία τους ευρίσκεται εκτός της πόλεως όπου η έδρα της εκπαιδευτικής μονάδας έστω και αν αυτή συνδέεται με συγκοινωνία η οποία όμως δεν τους εξυπηρετεί για την καθημερινή διακίνησή τους. 2)Δεν λειτουργεί Σχολή Μαθητείας της ίδιας ειδικότητας στον τόπο της κατοικίας τους. 3)Δεν προέρχονται εκ μεταγραφής από Σχολή της ίδιας ειδικότητας άλλης πόλεως. Στην περίπτωση αυτή η περιοχή Αθηνών-Πειραιώς-Σαλαμίνος-Ελευσίνος θεωρείται ενιαία πόλη. 4)Δεν έχουν συμπληρώσει κατά τον χρόνο εισαγωγής τους στο Οικοτροφείο το 18ο έτος της ηλικίας τους, εκτός των υποτρόφων από την Κύπρο και τη Δυτική Ευρώπη. β)Όλοι οι δευτεροετείς μαθητές-μαθήτριες για τους οποίους συντρέχουν οι προϋποθέσεις του εδαφ. (α), εκτός εκείνων που υπερέβησαν το προερχομένων από κατατακτήριες εξετάσεις. γ)Από τους τριτοετείς και τεταρτοετείς βασικά μόνο οι μαθήτριες. Επίσης οι υπότροφοι μαθητές- μαθήτριες που προέρχονται από την Κύπρο και την Δυτ. Ευρώπη, ανεξαρτήτως ηλικίας. (Αντί για τη σελ. 98,649(β) Σελ. 98,649(γ) Τεύχος ΕΙ02-Σελ. 109 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.102-103 δ)Άλλοι τριτοετείς και τεταρτοετείς μαθητές, εφόσον παραμένουν κενές θέσεις μετά την κάλυψη των αναγκών για τις κατηγορίες των εδαφ. (α), (β) και (γ) και εφ’ όσον καλύπτουν τις προϋποθέσεις των εδαφ. (α) και (β), με απόφαση του Διοικητή του ΟΑΕΔ. ε)Σε ιδιαίτερα εξαιρετικές περιπτώσεις μαθητέςμαθήτριες οποιασδήποτε τάξεως, κατά παρέκκλιση των προϋποθέσεων των εδαφ. (α) και (β), κατόπιν εκθέσεως κοινωνικής ερεύνης και με απόφαση του Διοικητή του ΟΑΕΔ. 2.Όλοι οι μαθητές-μαθήτριες, ανεξαρτήτως έτους φοιτήσεως, που δεν στεγάζονται στα Οικοτροφεία, είτε λειτουργεί στην πόλη Οικοτροφείο είτε όχι, και που κατοικούν σε περιοχή εκτός της πόλεως όπου η έδρα της εκπαιδευτικής Μονάδος, έστω και αν αυτή συνδέεται με αστική συγκοινωνία, δικαιούνται, καταβάλλοντας το αντίστοιχο της παρ. 3 της παρούσης ποσό συμμετοχής στις δαπάνες σιτίσεως, να μετέχουν στην σίτιση που παρέχεται από τον ΟΑΕΔ εντός ή εκτός Οικοτροφείου. «Σε ιδιαίτερα εξαιρετικές περιπτώσεις μαθητές, μαθήτριες, που δεν στεγάζονται στα Οικοτροφεία, ανεξαρτήτως έτους φοιτήσεως έστω και αν κατοικούν μέσα στην πόλη που εδρεύει η εκπαιδευτική Μονάδα, δύνανται να μετέχουν στην σίτιση που παρέχεται, από τον ΟΑΕΔ εντός ή εκτός Οικοτροφείου, καταβάλλοντας το αντίστοιχο της παρ. 3 της παρούσης ποσό συμμετοχής στις δαπάνες σιτίσεως, ύστερα από έκθεση κοινωνικής έρευνας και με απόφαση του Διοικητή του ΟΑΕΔ». Το μέσα στα « » εδάφιο προστέθηκε ως άνω από την 40093/6 Απρ.-14 Μαΐου 1981 (ΦΕΚ Β΄ 277) απόφ. Υπ. Εργασίας. (Έχει δημοσιευθεί και στο Β΄ 249/29 Απρ. 1981). 3-5.(Καταργήθηκαν από ην 40199/30 Απρ.-18 Μαΐου 1982 (ΦΕΚ Β΄ 270) αποφ. Υπ. Εργασίας, που όρισε ακόμη, ότι οι σχετικές υπηρεσίες, στέγασης και σίτισης παρέχονται εντελώς δωρεάν από 3 Μαΐου 1982). 6.Η απόφαση αυτή, που θα αρχίσει να ισχύει από την 1.9.1979 με την έναρξη του σχολικού έτους 1979-80, να δημοσιευθεί στην Εφημερίδα της Κυβερνήσεως.